b"\n_START_ARTICLE_\nEsparreguera de moix\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbust o mata densa, que mesura fins a 1 metre d'al\xc3\xa7ada. El rizoma \xc3\xa9s curt. Les tiges s\xc3\xb3n flexuoses, glabres i blanquinoses, amb moltes espines dretes.  _NEWLINE_Les fulles surten en feixos de 8 a 20 cladodis, de 12 a 30\xc2\xa0mm de llargada, linears, tous i suaus. A l'estiu es desprenen i deixen les branques nues i amb espines.  _NEWLINE_Les flors, en surten d'unes 6 a 15 per nus, s\xc3\xb3n hermafrodites, blanques i molt oloroses. La floraci\xc3\xb3 t\xc3\xa9 lloc entre els mesos d'agost i octubre.  _NEWLINE_El fruit \xc3\xa9s una baia petita, de color negre, amb 1 o 2 llavors.  _NEWLINE_Els turions (esp\xc3\xa0rrecs) s\xc3\xb3n bastant gruixuts.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nNo \xc3\xa9s un endemisme per\xc3\xb2 es troba a Barcelona, Alacant, Gal\xc3\xadcia i rarament a Mallorca; a m\xc3\xa0quies i garrigues en altituds des de 0-600 m."